Diari Oficial de la Generalitat Valenciana


Sumari del DOGV 6909, del 23-11-2012 (2012/10938)

Notificació de la sentència dictada en el procediment ordinari número 1234/2010.
--------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/10693


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el procediment ordinari número 1234/2010. [2012/10504]  
Procediment ordinari 001234/2010   
Part demandant: Intehocon, SL.   
Part demandada: Comunitat de Propietaris, carrer Corredora 14.   
Sobre: ordinaris de propietat horitzontal.   
En el juí a què es fa referència s'ha dictat la resolució que té la dispositiva literal següent:  
«Dispositiva  
Estime la demanda interposada per Intehocon, SL, representada per la procuradora María Teresa Húngaro Favieri, contra la Comunitat de Propietaris, carrer Corredora 14, i acorde:   
  
Primer. Declarar la nul·litat d'acord adoptat per la junta de propietaris de la Comunitat Corredora, número 14, en data 30 de desembre de 2009, ordinal quint, que diu, literalment, el següent: "s'acorda canviar el pany de la porta de l'edifici ja que la porta no tanca bé, i s'entregarà una còpia de la nova als propietaris del primer i segon pis. Igualment es disposa retirar la clau (prestada) als propietaris dels locals comercials ja que no s'ha arribat a un acord amb la resta dels propietaris en la contribució de tots els gastos generals de l'edifici i no tindre dret a esta, sense perjuí que se'ls facilite l'accés a les zones comunes quan els siga necessari, i ho hauran de sol·licitar al president o administrador."   
  
Segon. Condemnar la demandada al pagament de les costes processals.   
Notifiqueu esta sentència a les parts, i feu-los saber que no és ferma, i que s'hi pot preparar un recurs d'apel·lació davant d'este Jutjat, per a l'Audiència Provincial d'Alacant Secció novena amb seu a Elx, en el termini de cinc dies a partir de l'endemà de la notificació.   
  
Porteu l'original al llibre de sentències.   
Mode d'impugnació; per mitjà d'un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, i s'exposaran les al·legacions en què es basa la impugnació, a més d'indicar la resolució contra la qual s'apel·la i les decisions que s'impugnen (art. 458 LECn).   
Per a la interposició del recurs previst en esta resolució és requisit ineludible constituir un depòsit amb caràcter previ en el compte de depòsits i consignacions d'este Jutjat, número 161-4591-07-9606-26, i s'indicarà en el resguard d'ingrés i en el camp "concepte en què es realitza" la menció de "recurs" amb la numeració següent: 20 per als de reposició i 22 per als d'apel·lació. S'ha d'acompanyar fotocòpia de l'ingrés amb l'escrit d'interposició del recurs. I sense estos requisits no s'admetrà el recurs.   
Esta és la meua sentència, de la qual s'expedirà una testimoniança per a unir-la a les actuacions, que promet, mane i firme.»   
Atés que es desconeix el domicili o residència actuals de la part demandada, per diligència d'ordenació de 17 d'octubre de 2012, el secretari judicial, de conformitat amb el que disposen els articles 156.4 i 1 de la Llei d'Enjudiciament Civil, ha ordenat publicar este edicte en el tauler d'anuncis d'este Jutjat per a portar a efecte la diligència de notificació.  
  
Elx, 17 d'octubre de 2012.- El secretari judicial: Virgilio Rodas Carratalá.